Item quod quilibet sartor et sartorissa teneatur rhabas talhare et ex toto dressare et preparare et excalescere quas faciet in domo illius cujus erunt rhabas et presentare domino vel alia persona idonea dicti hospitii, et dimittere frustias seu pecias que supererunt preparatis et dressatis rhabis predictis, et si forte in operatorio dicti sartoris rhabares predicte, idem sartor hoc idem facere teneatur; et qui contra facerit solvat pro qualibet vice nomine pene V solidos turonenses dividendos ut supra.

Item quod nullus sartor ab illis qui facient fieri rhabas suas sit ausus aliquod recipere nec petere pro filo nec pro botonis sed sutis et factis rhabis predictis, computet legitime de labore suo et cum illo cujus fuerint rhabas de moderato salario conveniat amicabiliter, et si convenire non possent, ille cujus erunt rhabas predicte satisfaciat dictis sartoribus ad cognitionem dictorum bajuli et consulum vel deputandorum ab eis; et qui contra fecerit solvat ille qui debebit tosciens quosciens fecerit nomine pene XII denarios tolosanos; et qui receperit totidem dividendos ut supra.

Item quod quilibet sartor, de ceda et aliis apparatuendis que sibi tradentur preparandis et suendis rhabis, teneatur reddere rationem illis quorum erunt rhabas et illud quod supererit reddere et restituere sine fraude; et qui contra fecerit solvat pro qualibet vice nomine pene XII denarios tolosanos dividendos ut supra.

Item quod quilibet sartor et sartorissa teneatur jurare quod tenebit et servabit legitime ordinationes predictas quantum ad eos pertinebit, et hoc semel in quolibet anno, et qui jurare recusaverit interdicatur ministerium sartoris sub certa pena modis predictis dividenda quousque juraverit graciose. 